Historia del technologia

Le historia del technologia es le historia del invention de utensiles e technicas e es un del categorias del historia mundial. Technologia pote referer a methodos que varia desde cosas tam simple como utensiles de petra a technologia genetic complexe e le technologia de information que ha emergite desde le annos 1980. Le termino "technologia" veni del parola grec "techne", que significa arte e mestiero, e le parola "logos", que significa parola e discurso. Illo esseva primarimente usate pro describer le artes applicate, ma nunc illo es usate pro describer progressos e cambios que affice le ambiente circum nos.

Noval cognoscentia anque ha permittite al homines crear cosas nove, e vice versa, multe effortios scientific es facite possibile per technologias que adjuva homines a arrivar a locos que illes non poteva attinger previemente, e per instrumentos scientific con le quales nos studia le natura in plus detalio que nostre sensos natural permitte.

Pois que multo del technologia es scientia applicate, le historia technic es connectite strictemente con le historia del scientia. Pois que le technologia usa ressources, le historia technic es connectite strictemente con le historia economic. Ex iste ressources, le technologia produce altere ressources, includente artefactos technologic usate in le vita quotidian. Le cambio technologic affice, e es afficite per, le traditiones cultural de un societate. Illo es un fortia pro crescentia economic e un medio pro disveloppar e projectar potentia economic, politic, militar e ricchessa.

Categoria:Historia del technologia